На основу члана 38. Закона о удружењима („Сл. гласник РС“, број 51/09 и 99/11), члана 6. Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Сл. гласник РС“, број 16/2018) и члана 8. Правилника о начину финансирања програма од јавног интереса која реализују удружења средствима буџета Општине Мало Црниће (Број: 06-33/2018-6 од 31. 05. 2018. године),

 Општинско веће општине Мало Црниће, расписује 26. 03. 2019. године

**ЈАВНИ КОНКУРС**

**За финансирање или суфинансирање програма удружења а који су од јавног интереса за Општину Мало Црниће у 2019. Години**

 Расписује се јавни конкурс за финансирање или суфинансирање програма удружења, а која су од јавног интереса за Општину Мало Црниће у 2019. Години, средствима буџета Општине Мало Црниће, у укупном износу од **4.425.000,00 динара, и то:**

**1. за програме из области заштите у унапређења положаја особа са инвалидитетом 300.000,00 динара;**

**2. за програме из области одрживог развоја-економско оснаживање жена које живе и раде на селу 2.000.000,00 динара и**

**3. за програме из области подстицања наталитета, помоћ старима, здравстена заштит**

**е и промовисање људских и мањинских права, образовања и науке, заштите животне средине, одрживог развоја, заштите животиња, борачко инвалидска заштите, јачање сарадње између владиног, цивилног и бизнис сектора, заштите потрошача, борбе против корупције и превенције насиља 2.425.000,00 динара.**

 Средства за реализацију програма из става 1. Овог јавног конкурса обезбеђена су у буџету Општине Мало Црниће за 2019. Годину, у оквиру Раздела Општинске управе.

 Право подношења пријава на овај јавни конкурс имају удружења коју су регистрована на територији Општине Мало Црниће или на територији Републике Србије с тим да се комплетна програмска активност мора реализовати на територији Општине Мало Црниће или ван територије Општине Мало Црниће, али да активно представља и репрезентује Општину Мало Црниће.

 Једно удружење може учествовати са једним програмом у једној од области из члана 1. овог јавног конкурса.

 Средства намењена удружењима по овом конкурсу могу се користити за реализацију програма из следећих области:

**- заштите у унапређења положаја особа са инвалидитетом;**

**-одрживог развоја-економско оснаживање жена које живе и раде на селу и**

**-подстицања наталитета, помоћ старима, здравстена заштитре и промовисање људских и мањинских права, образовања и науке, заштите животне средине, одрживог развоја, заштите животиња, борачко инвалидска заштите, јачање сарадње између владиног, цивилног и бизнис сектора, заштите потрошача, борбе против корупције и превенције насиља.**

 **КРИТЕРИЈУМИ ЗА ОЦЕЊИВАЊЕ ПРОГРАМА:**

1. ***Референце програма:*** област у којој се реализује програм, дужина трајања програма, број корисника програма, могућност развијања програма и његова одрживост;

***1.1-област у којој се реализује програм:***

1.1.1- За програме из области: подстицање и развој привредних и пољопривредних делатности и очување локалних обичаја (туризам, занатство, домаћа радиност, стари и ретки занати, задругарство и сл.) 20 **бодова;**

1.1.2- За програме из области: социјална заштита, борачко-инвалидска заштита, заштита лица са инвалидитетом, подстицање наталитета, помоћи старима, здравствене заштите и промовисања људских и мањинских права, образовања, науке, информисања, заштите животне средине, одрживог развоја, заштите животиња и борбе против корупције: **10 бода**;

1.1.3- За програме из других области: 5 **бода.**

1.2- ***трајања програма:***

 1.2.1***-***пројекти који трају дуже од 6 месеци:  **10 бодова**

 1.2.2-пројекти који трају краће од 6 месеци: **4 бода**.

***1.3-број корисника програма:***

 1.3.1-пројекти који обухватају више од 20 лица: 10 **бодова;**

 1.3.2- пројекти који обухватају од 10 до 20 лица: 5 **бода** и

 1.3.3-пројекти који обухватају до 10 лица: 3 **бода.**

**1.4*- могућност развијања програма и његова одрживост;***

1.4.1-одржив пројекат: 20 **бодова**

1.4.2-програм без изгледа за одрживост: **10 бодова.**

1. ***Циљеви који се постижу:*** обим задовољавања јавног интереса, степен унапређења стања у области у којој се програм спроводи: 2**0 бодова.**
2. ***Суфинансирање програма из других извора:***

3.1-програм који има обезбеђен део сопстевених средстава**: 20 бодова.**

 3.2-програм који нема обезбеђена сопствена средства: **10 бодова.**

1. ***Законитост и ефикасност коришћења средстава и одрживост ранијих програма:***

4.1-ако су раније (у претходне 2 године) коришћена средства буџета у складу са уговором: **10 бодова.**

4.2-ако су раније (у претходне 2 године) средства буџета коришћена ненаменски односно супротно уговору: 0 бодова.

У случају да два или више програма имају исти број бодова, предност ће имато онај програм који је добио више бодова по кретеријуму 1.3-број корисника програма. Уколико се и по резервном критеријуму не може изабрати програм, одлука ће бити додељена жребом.

 **ПОТПУНА ПРОГРАМСКА ДОКУМЕНТАЦИЈА ЗА ПРИЈАВУ НА ЈАВНИ КОНКУРС ТРЕБА ДА САДРЖИ:**

 **-образац 1**: предлог програма потписан и оверен од стране овлашћеног лица;

 -**прилог 1:** изјаву о прихватању обавезе реализације програма потписану и оверену од стране овлашћеног лица;

 -**прилог 2**: образац буџета пројекта потписан и оверен од стране овлашћеног лица;

 -**статут** удружења у фотокопији;

 -**програм рада** удружења за 2019. Годину усвојен на начин прописан Статутом у фотокопији;

 -**документ о антикоруптивној политици** удружења у фотокопији.

 Комисија ће по службеној дужности прибавити доказ о упису удружења у регистар надлежног органа и о наменском коришћењу буџетских средстава из претходних година.

 Пријава која не садржи све прилоге биће одбачена без разматрања као некомплетна.

 **ВАЖНО:** **Приликом закључења уговора одабрани корисници су дужни да доставе средства финансијског обезбеђења (меницу) као гаранцију да ће средства бити коришћена наменски.**

 **Пријаве на конкурс се подносе у року од 15 дана**, Конкурсној комисије, преко услужног центра у седишту Општине у Малом Црнићу, **од дана објављивања на званичном сајту Општине Мало Црниће**, [WWW.OPSTINAMALOCRNICE.RS](http://WWW.OPSTINAMALOCRNICE.RS), на прописаним обрасцима.

 **РОК ЗА ПРЕДАЈУ ПРИЈАВА: 11. Април 2019. Године.**

 Неблаговремене, непотпуне, као и пријаве послате факсом или електронском поштом неће се разматрати.

 Комисија утврђује листу вредновања и рангирања пријављених програма, у року од 10 дана од дана истека рока за подношење пријава.

 Листа се објављује на званичној интернет презентацији Општине Мало Црниће и на порталу е-Управа.

 Учесници конкурса имају право увида у поднете пријаве и приложену документацију у року од 3 дана од дана објављивања листе. На листу учесници конкурса могу поднети приговор Комисији, у доку од 8 дана од дана објављивања. Приговор се подноси Општинском већу општине Мало Црниће.

 Одлуку о избору програма доноси Општинско веће у року од 30 дана од дана истека рока за подношење приговора.

 Коначна одлука о избору програма објављује се на званичној интернет презентацији општине Мало Црниће и порталу е-управа.

 На основу коначне одлуке Општинског већа председник Општине Мало Црниће закључује уговор којим се уређују међусобна права, обавезе и одговорности уговорних страна.

 Додатне информације у вези спровођења овог конкурса могу се добити на телефон 280-016, лице за контакт Снежана Милошевић.